**PROJEKTITOETUSE TAOTLUS**

|  |  |
| --- | --- |
| **Taotleja nimi** | SA Eesti Mälu Instituut |
| **Projekti nimetus** | „Ajalugu desinformatsiooni ja propaganda teenistuses“ –koolitus- ja õppepäevad õpetajatele ja noortele Eesti Mälu Instituudis |
| **Projekti üldmaksumus** | 7150 |
| **sh taotletav summa** | 5400 |
| **sh omafinantseering** | 1750 |
| **sh kaasfinantseering** |  |
| **Projekti toimumise aeg** | veebruar 2026 – oktoober 2026 |
| **Toetuse kasutamise periood** | 01.02.2026 – 31.10.2026 |

**TAOTLEJA ANDMED**

|  |  |
| --- | --- |
| **Juriidiline nimetus** | Eesti Mälu Instituut |
| **Registrikood** | 90013822 |
| **Postiaadress** | Tõnismägi 8, 10199 Tallinn |
| **E-post** | [info@mnemosyne.ee](mailto:info@mnemosyne.ee) |
| **Telefon** | 664 5039 |
| **Kodulehekülje aadress** | [www.mnemosyne.ee](http://www.mnemosyne.ee) |
| **Käibemaksukohustuslase number** | EE101975270 |
| **Taotleja põhikirjalised tegevused** | Sihtasutuse eesmärk on inimvaenulike režiimide poolt toime pandud rahvusvaheliste kuritegude ja inimõiguste rikkumiste ning need režiimid loonud totalitaarsete ideoloogiate uurimine ja avalikkuse teavitamine uurimistulemustest nii Eestis kui ka rahvusvaheliselt. Sihtasutus toetab oma uurimistulemuste ja teavitustööga mineviku inimvaenulikest režiimidest ja ideoloogiatest ning nende toime pandud rahvusvahelistest kuritegudest ja inimõiguste rikkumisest ka 21. sajandi inimvaenulike režiimide tõrjumist. |
| Pangakonto andmed | |
| **Kontoomaniku nimi** | Eesti Mälu Instituut |
| **Pangakonto number (IBAN)** | EE422200221039992298 |
| **Viitenumber** (vajadusel) |  |
| **SWIFT kood** (vajadusel) |  |
| Kontaktisikute andmed | |
| **Allkirjaõigusliku isiku nimi** | Meelis Maripuu |
| **E-post** | meelis.maripuu@mnemosyne.ee |
| **Telefon** | +372 5804 9421 |
| **Projektijuhi/kontaktisiku nimi** | Allar Tui |
| **E-post** | allar.tui@mnemosyne.ee |
| **Telefon** | +372 5650 8325 |

**TAOTLEMISE EESMÄRK**

**Taotlus vastab järgmistele eesmärkidele**:

*Määratlege taotluse eesmärk või eesmärgid. Lisaks seostage, millistele konkursi eesmärkidele taotlus vastab. (Õige variant alla joonida.)*

* **NATO kollektiivkaitse olulisuse tutvustamine Eesti riigikaitses** nii eesti kui vene keeles noortele vanuses 15–19 eluaastat ja/või kesk- ja kutseharidusasutuste õpetajatele;
* **Eesti sõjalise riigikaitse ja selle eesmärkide** (kaitsetahe, kaitsevalmidus, liitlassuhted, sh Eestis teenivad NATO liitlasväed) **tutvustamine**, mh vene keeles, Ida-Virumaa ja/või Tallinna/Maardu eestivene noortele vanuses 10–19 eluaastat;
* **väärinfo paljastamise ja faktikontrolli kaudu Eesti elanike meediapädevuse tõstmine**.

**PROJEKTI EESMÄRK JA TEGEVUSED**

|  |  |
| --- | --- |
| **Projekti eesmärk**  *Kirjeldage, mida soovite projekti läbiviimisega saavutada, ja selgitage, kuidas see on seotud riigikaitse eesmärkidega.* | Projekti raames korraldab Eesti Mälu Instituut 2026. aastal koos partneritega üldhariduskoolide õpetajatele ja õpilastele infosõja ja propaganda teemalisi koolitus- ja õppepäevi. Programmides käsitletakse, kuidas ajalugu on kasutatud propaganda ja desinformatsiooni teenistuses nii minevikus kui ka tänastes kriisides, et laiendada noorte ja õpetajate teadmisi väärinfost ja selle ohtudest ning tugevdada seeläbi laiemalt ühiskonna vastupanuvõimet Eesti-vastasele mõjutustegevusele. Erilist tähelepanu pööratakse faktipõhiste ajalookäsituste eristamisele propagandistlikest ajalooversioonidest ning oskuse arendamisele eri kanalites ja allikates esitatud teavet kriitiliselt analüüsida ja hinnata. |
| **Projekti lühikokkuvõte**  *Kirjeldage lühidalt projekti tegevusi ja partnereid, samuti kuidas kavandatud eesmärke ja oodatavaid tulemusi saavutatakse. Kui projekt jaguneb allprojektideks, siis allprojektide kaupa ja tegevuste puhul tegevussuundade kaupa.* | Eesti Mälu Instituudi ruumides (Tõnismägi 8, Tallinn) viiakse läbi neli üritust: kaks koolituspäeva õpetajatele ja kaks õppepäeva õpilastele. Üritused on ajastatud toimuma ümber tundlike ajalooliste tähtpäevade ja mälestuspäevade, mida Kreml infosõja võtmes jätkuvalt ära kasutab.  Kevadised üritused toimuvad vahetult enne 8.–9. maid, mida Euroopas tähistatakse Teise maailmasõja lõpuna, Venemaal aga kui „Suure Isamaasõja võidu päeva“. Sügisesed üritused korraldatakse seoses 22. septembriga, mida tähistatakse Eestis üleriigiliselt vastupanuvõitluse päevana, kuid propagandistlikus versioonis esitletakse seda kui „Tallinna vabastamise päeva“.  Läbi Eesti ajaloo ja Teise maailmasõja näidete õpitakse, kuidas müütide abil on laiemalt minevikus ning kitsamalt Venemaa näitel moonutatud ajalootõde, samal ajal luuakse paralleele kaasaja sündmustega ning arutletakse, millised ohud võivad Eestit täna varitseda.  Teise maailmasõja mälestuste kasutamine, aga ka propaganda ja desinformatsioon üldiselt on eriti olulised teemad käimasoleva täiemahulise Vene-Ukraina sõja taustal. Samas ei toimu sõda mitte ainult Ukrainas, vaid ka inforuumis, millel riigipiire pole. Seda arvestades on eraldi oluline pöörata tähelepanu digiajastu infosõja mõjule noortele, kes puutuvad digitaalse keskkonnaga kokku igapäevaselt.  Õpetajate koolituse käigus pakutakse infot, praktilisi tööriistu, loenguid ja seminare, mis aitavad ajaloo kaudu meediapädevust õpetada ja kriitilist ajalooteadlikkust arendada. Osalejatele jagatakse metoodilisi soovitusi ja tutvustatakse temaatilist õppematerjalide kogumikku, mis on loodud koostöös Eesti Ajaloo- ja Ühiskonnaõpetajate Seltsiga. Jagatud õppematerjalid jäävad õpetajatele kättesaadavaks ka pärast projekti lõppu ning nende põhjal on võimalik iseseisvalt läbi viia teemaga seotud koolitunde ja jõuda palju suurema hulga õpilasteni, kui projekt hõlmab.  9.-12. klassi õpilastele suunatud õppepäevadel käsitletakse, kuidas ajalugu on kasutatud poliitilises mõjutamistegevuses ja kuidas tänapäeval end infosõja ohtude eest kaitsta. Praktilises osas saavad õpilased ise katsetada, kuidas fakte kontrollide ning tõest infot valest eristada ning kontrollida allikate usaldusväärsust.  Projekti raames õpetajatele ja noortele suunatud haridustegevusi juhendavad Eesti Mälu Instituudi teadurid-ajaloolased koostöös sisejulgeoleku asjatundjate ja infosõja teematika ekspertide ning Eesti Ajaloo- ja Ühiskonnaõpetajate Seltsi esindajatega. Programm pannakse kokku koostöös partneritega ning osalemine on kõigile tasuta. |
| **Projekti toimumise koht/piirkond** | Eesti Mälu Instituut (Tõnismägi 8, Tallinn) |
| **Projekti sihtrühm**  *Määratlege täpne sihtrühm ehk inimesed, kellele projekti tegevused on suunatud, iseloomustage sihtrühma – võimalusel määratlege arv, vanus jne.* | Õppepäevad on suunatud 9.–12. klassi põhi- ja gümnaasiumiõpilastele (15–19-aastastele). Õpetajakoolitusele on eriti oodatud ajaloo, ühiskonnaõpetuse ja riigikaitse õpetajad ning Tallinna Ülikooli ajalooõpetaja õppe tudengid aga vabade kohtade olemasolul võivad osaleda kõik huvilised. |
| **Projekti tegevused ja ajakava**  *Kirjeldage tegevusi, mida tehakse projekti elluviimiseks ning millises ajalises plaanis.* |  |
| **Aeg (kuu ja aasta) ning tegevus ja selle kirjeldus** *(lahtreid võib lisada)* | **Veebruar-märts 2026** – esinejatega kokkulepete sõlmimine, kevadise programmi kinnitamine, reklaamide ja  teavituskampaania ettevalmistamine.  **Aprill-mai 2026** – koolitus- ja õppepäevade ettevalmistamine, registreerimisnimekirjade kinnitamine, ürituste korraldamine.  **August 2026** – lektoritega kokkulepete  sõlmimine, sügisese programmi kinnitamine, reklaamide ja  teavituskampaania ettevalmistamine.  **September 2026** – koolitus- ja õppepäevade ettevalmistamine, registreerimisnimekirjade kinnitamine, ürituste korraldamine.  **Oktoober 2026** – arvete tasumine,  kokkuvõtete tegemine, järelkajastuse ja aruande koostamine. |
| **Projekti või tegevuste elluviijate nimed ja nende lühitutvustus** | **Allar Tui** – projektijuht, Eesti Mälu Instituut.  **Peeter Kaasik** – Eesti Mälu Instituudi  vanemteadur, sõjaajaloolane, kaitseliitlane.  **Toomas Hiio** - Eesti Mälu Instituudi uurimisjuht, Eesti Sõjamuuseumi direktori asetäitja teadusalal, sõjaajaloolane.  **Propastop** – Eesti-vastase propaganda paljastamisega tegelevad blogijad, Kaitseliidu vabatahtlikud.  **Eesti Ajaloo- ja Ühiskonnaõpetajate Selts** – ajaloo- ja ühiskonnaõpetuse õpetajaid koondav organisatsioon, kuhu kuulub ligi 400 liiget.  **Ulla Herkel** – ajaloo- ja ühiskonnaõpetus õpetaja, Eesti Ajaloo- ja Ühiskonnaõpetajate Seltsi juhatuse liige, tegeleb meediapädevuse teemadega hariduses. |
| **Meediaplaan**  *Kirjeldage millistes Eesti meediakanalites kavatsete projekti tutvustada ning teavitage võimalikust meediakajastusest.* | Ürituste kohta avaldame esmase info Eesti Mälu Instituudi veebilehel. Samuti levitame infot oma sotsiaalmeedia kanalites (Facebook, Instagram) ning kasutame sotsiaalmeedia platvormide pakutavaid tasulise reklaami võimalusi, mis võimaldavad meil suurendada oma postituste nähtavust noorte ja õpetajate seas. Kuna üks meie koostööpartneritest on Eesti Ajaloo- ja Ühiskonnaõpetuse Õpetajate Selts, kasutame selle valdkonna õpetajate teavitamiseks antud projekti raames nende kanaleid. Lisaks levitame teavet ka teiste koostööpartnerite kaudu. Ürituste kohta saadame teabe kõikidele põhi- ja gümnaasiumiharidust pakkuvatele koolide listidesse. Levitame infot haridusportaalide ja -gruppide kaudu jne.  Sündmuste järelkajastused ilmuvad sotsiaalmeedias. |
| **Lisateave**  *Täita juhul, kui on täiendavaid andmeid, mis on vajalikud projekti sisukuse hindamiseks.* |  |

**KOOSTÖÖPARTNERITE NIMEKIRI**

*Loetlege peamised koostööpartnerid ning kirjeldage nende ülesannet projektis. Koostööpartner on juriidiline isik, kes omab arvestatavat rolli projekti tegevuste elluviimises (võib, aga ei pruugi olla kaasfinantseerija).*

*(vajadusel tabelit korrata)*

|  |  |
| --- | --- |
| **Koostööpartneri nimi** | Eesti Ajaloo- ja Ühiskonnaõpetajate Selts |
| **Kodulehekülje aadress** | <http://www.eays.edu.ee/> |
| **Ülesanne projektis** | Programmide koostamine, esinejate kaasamine, õppematerjalide koostamine ja vahendamine õpetajatele. |
| **Koostööpartneri nimi** | Propastop |
| **Kodulehekülje aadress** | <https://www.propastop.org/> |
| **Ülesanne projektis** | Programmide koostamine, esinejate kaasamine, õppetegevuste läbiviimine, info oma kanalites levitamine. |

**PROJEKTI OODATAVAD TULEMUSED**

|  |  |
| --- | --- |
| **Oodatav valdkondlik mõju ja tulemused**  *Määratlege projekti tegevuste tagajärjel tekkivad konkreetsed tulemused. Kirjeldage projekti tulemuste mõju riigikaitse*  *eesmärkidele laiemalt - valdkonnale, sihtrühmale, partnerorganisatsioonidele, piirkonnale, kogukonnale jne.* | Projekti kaudu läbiviidud õppetegevused pakuvad haridussüsteemile väärtuslikku tuge, täiendades ajaloo-, ühiskonna- ja  riigikaitseõpetuse tunde üldhariduskoolides. Samuti toetavad need riiklikesse õppekavadesse põimitud info- ja meediapädevuse õpetamist.  Lisaks kriitilise ajalooteadlikkuse arendamisele omandavad projektis osalenud õpilased ka oskusi uue teabe kontrollimiseks ning praktilised tööriistad väärinfo ja manipulatsiooni tuvastamiseks. Meediapädevuse arendamine on oluline, et suurendada ühiskonna vastupanuvõimet desinformatsioonile.  Projektis osalenud õpetajad saavad kaasaegseid teadmisi ajaloolise propaganda ja tänapäeva infosõja kohta. Lisaks omandavad nad uusi oskusi õpilaste kriitilise mõtlemise ja analüüsioskuste arendamiseks ning tutvuvad uute asjakohaste materjalidega, mida oma tundides kasutada. Omandatud oskused on ka õpetajate jaoks aluseks, et orienteeruda informeeritult meedias ja tarbida infot kriitiliselt. |
| **Oodatav mõju taotleja edasistele tegevustele**  *Kirjeldage projekti tulemuste mõju teie organisatsiooni tegevusele (näiteks: edasised tegevused, projekti jätkusuutlikkus,*  *liikmete või vabatahtlike kaasamine, pädevuse suurenemine, organisatsiooni tulubaasi laienemine, maine paranemine vms).* | Eesti Mälu Instituudi haridusprogramm(id) saavad noorte hulgas laiemat tuntust ning huvi instituudi tegevuste kaudu kasvab, sõnum instituudi tööst jõuab nooremate ringkondadeni. Samuti tugevdatakse koostööd erinevate organisatsioonide ja partneritega. See omakorda loob uusi koostöövõimalusi teisteks sarnasteks projektideks tulevikus. |
| **Mõõdetavad tulemused**  *Kirjeldage projekti eeldatavaid tulemusi koos mõõdetava mahuga (näiteks: üritustest osasaajate arv, trükiste maht jne)* | Veebruarist oktoobrini 2026 viiakse Eesti Mälu Instituudis läbi õppepäevade ja koolituste sari, mille raames toimub kokku neli üritust – kaks koolituspäeva õpetajatele ning kaks õppepäeva 9.–12. klassi õpilastele. Igale üritusele ootame kuni 40 inimest, mis on instituudi saali mahutavus. Kokku osaleb koolituspäevadel 60–80 õpetajat, kes saavad kasutada saadud teadmisi ja materjale oma tundides, jõudes seeläbi omakorda veel suurema hulga õpilasteni paljudes Eesti koolides. |

**TULUD**

*Tulude ja kulude koondsumma peab olema võrdne (ehk eelarve tasakaalus).*

|  |  |  |
| --- | --- | --- |
|  | Summa /  % kogusummast | Selgitused  (kaasfinantseerijate poolt eraldatud toetustel otsuse kuupäev, taotlemisel olevatel toetustel orienteeruv otsuse tegemise aeg) |
| **Tulud kokku** | **7150** |  |
| **Taotletav toetus Kaitseministeeriumilt** | 5400 / 75,52% |  |
| **Omafinantseering** | 1750 / 24,48% |  |
| **Müügitulu** |  |  |
| **Muu tulu** |  |  |
| **Mitterahaline panus** |  |  |
| **Kaasfinantseering** |  |  |
| **Toetused Eesti kohalikelt omavalitsustelt**  *(erinevate KOVide toetused märkida nimeliselt)* |  |  |
| **Muud toetused**  *(toetajate lõikes - nt Kaitseministeeriumi muu taotlusvoor, koostööpartnerid, sponsorid jm)* |  |  |

**KULUD**

*Tulude ja kulude koondsumma peab olema võrdne (ehk eelarve tasakaalus)*

|  |  |  |  |  |
| --- | --- | --- | --- | --- |
|  |  | Finantseerimisallikad | | |
|  | KOKKU | Taotlus Kaitse-ministeeriumilt | Oma-finantseering | Kaas-finantseering |
| **Kulud kokku** | **7150** | **5400** | **1750** |  |
| **Personalikulud kokku** | **4400** | **3000** | **1400** |  |
| *Personalikulud suuremate kulugruppide kaupa.* |  |  |  |  |
| Tasud esinejatele | 3000 | 3000 | 0 |  |
| Projektijuhtimine (9 kuud) | 1400 | 0 | 1400 |  |
| **Majandamiskulud kokku** | **2750** | **2400** | **350** |  |
| *Majandamiskulud suuremate kulugruppide kaupa. Siin kajastatakse need tellitud tööd ja teenused ning kaupade ostud, mida makstakse FIE või firma arvete alusel, samuti litsentsitasud ja päevarahad. Sõidupiletite korral märkida kindlasti inimeste arv ning majutuskulude ja päevarahade korral inimeste ja päevade arv.* |  |  |  |  |
| Saali kasutamine koos tehnikaga | 1000 | 1000 | 0 |  |
| Projekti asjaajamine ja raamatupidamine | 200 | 0 | 200 |  |
| Turundus, reklaam, sh kujundus ja materjalid | 350 | 200 | 150 |  |
| Toitlustus | 1200 | 1200 | 0 |  |
|  |  |  |  |  |

**TAOTLEJA MEETMED RISKIDE ENNETAMISEKS VÕI NENDE MAANDAMISEKS**

*Hinnata võimalikke riske, olukordi või sündmuseid, mis võivad takistada projekti eesmärgini jõudmist planeeritud aja, -ressursside ja -eelarvega.*

* **Õpetajate ja õpilaste hõivatus võib vähendada koolitus- ja õppepäevadel osalejate arvu** – varajane ja sihipärane teavitustegevus koostöös Eesti Ajaloo- ja Ühiskonnaõpetajate Seltsiga; mitmete kommunikatsioonikanalite kasutamine; ürituste planeerimine koolidele sobivatel aegadel.
* **Ekspertide või partnerite piiratud kättesaadavus tiheda ajakava või ootamatu haigestumise tõttu** – varajased kokkulepped, alternatiivsete esinejate nimekirja koostamine.
* **Tehnilised probleemid ürituste läbiviimisel** – tehnika eeltestimine, tagatakse IT-tugi ürituste ajal.

**TAOTLEJA KINNITUS**

Allkirjaga kinnitan järgnevat:

* kõik käesolevas taotluses esitatud andmed on õiged ning esitatud dokumendid on kehtivad ning vajadusel võimaldan neid kontrollida;
* taotleja ei ole raskustes olev ettevõtja Euroopa Komisjoni määruse (EL) nr 651/2014 artikli 2 punkti 18 tähenduses;
* taotlejal ei ole maksuvõlga riiklike ja kohalike maksude osas või see on ajatatud ning maksed on tasutud kokkulepitud ajakava järgi;
* kui taotleja on varem saanud toetust riigieelarvelistest vahenditest või Euroopa Liidu või muudest välisvahenditest, mis on kuulunud tagasimaksmisele, on tagasimaksed tehtud tähtaegselt ja nõutud summas;
* taotlejale ei ole esitatud seni täitmata korraldust Euroopa Komisjoni või Euroopa Kohtu poolt riigiabi tagasimaksmiseks;
* taotleja suhtes ei ole algatatud pankroti- või likvideerimismenetlust;
* taotlejal ei ole majandusaasta aruande esitamise võlga;
* taotlejal ei ole täitmata kohustusi Kaitseministeeriumi ees;
* taotlejal on taotluses kavandatud vahendid projekti omafinantseeringu tagamiseks;
* taotleja esindajaks ei ole isik, keda on karistatud majandusalase, ametialase, varavastase või avaliku usalduse vastase süüteo eest ja tema karistusandmed ei ole karistusregistrist kustutatud.

|  |  |
| --- | --- |
| **Allkirjaõigusliku esindja ees- ja perenimi** | Meelis Maripuu |
| **Isikukood** | 36602120215 |
| **Ametikoht** | Eesti Mälu Instituudi juhatuse liige |
| **Allkiri** | digitaalne |
| **Kuupäev** | kuupäev digiallkirjas |